REPUBLIKA SRBIJA

NARODNA SKUPŠTINA

01 Broj 06-2/40-21

25. februar 2021. godine

B e o g r a d

**Z A P I S N I K**

**SEDNICE TREĆEG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 23, 24. I 25. FEBRUARA 2021. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 123 narodna poslanika, a primenom elektronskog sistema za glasanje utvrđeno je da je u sali prisutno 176 narodnih poslanika, odnosno da je prisutna većina od ukupnog broja svih narodnih poslanika i da postoje uslovi za rad Narodne skupštine, u skladu sa članom 49. Zakona o Narodnoj skupštini.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva zdravlja, Selma Kučević, predstavnik Poslaničke grupe UJEDINjENA DOLINA - SDA SANDžAKA - od ministra zdravlja, Sanja Jefić Branković, predstavnik Poslaničke grupe Socijaldemokratska partija Srbije - od Ministarstva pravde i Ministarstva poljoprivrede, šumarstva i vodoprivrede, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Narodne skupštine, Života Starčević, zamenik predsednika Poslaničke grupe JEDINSTVENA SRBIJA - od predsednika Vlade i Đorđe Todorović, predstavnik Poslaničke grupe „Aleksandar Vučić - za našu decu“ - od Državne revizorske institucije i Republičkog javnog tužilaštva.

Predsednik je obavestio da je sprečena da sednici prisustvuje narodni poslnik Ana Karadžić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, dr Marko Bogdanović, Zoran Bojanić, Vladimir Đukanović, Milan Đurica, Ilija Životić, Marko Zeljug, Krsto Janjušević, Dragomir Karić, Miroslav Kondić, Nikola Lazić, Sanja Lakić, Sofija Maksimović, prof. dr Predrag Marković, Uglješa Marković, Rajka Matović, Žarko Mićin, Marko Mladenović, Olivera Nedeljković, prof. dr Aleksandra Pavlović Marković, Biljana Pantić Pilja, Ljubo Petrović, Mira Petrović, Milena Popović, Ivan Tasovac, Smilja Tišma, Marija Todorović, prof. dr Jahja Fehratović, Srbislav Filipović, Adam Šukalo, Aco Petrović, Ljiljana Kuzmanović-Vujaković, Marina Mirković, Mina Kitanović i Nikola Kožović.

Predsednik je podsetio da je sednica Trećeg vanrednog zasedanja Narodne skupštine Republike Srbije u Dvanaestom sazivu sazvana na Zahtev 239 narodnih poslanika, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određen dnevni red je sledeći:

**1. Predlog zakona o izmenama i dopunama Zakona o utvrđivanju porekla imovine i posebnom porezu,** koji je podnela Vlada (broj 011-186/21 od 5. februara 2021. godine),

**2. Predlog zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva „Elektromreža Srbije“, Beograd (Regionalni program za energetsku efikasnost u prenosnom sistemu II),** koji je podnela Vlada (broj 011-147/21 od 29. januara 2021. godine),

**3. Predlog zakona o potvrđivanju Sporazuma o zajmu između KfW, Frankfurt na Majni („KfW“) i Republike Srbije („Zajmoprimac“) koju predstavlja ministar finansija za projekat „Energetska efikasnost u zgradama javne namene i obnovljivi izvori energije u sektoru daljinskog grejanja - Ozelenjavanje javnog sektora“,** koji je podnela Vlada (broj 011-187/21 od 5. februara 2021. godine),

**4.** **Predlog zakona o potvrđivanju Sporazuma o prosvetnoj, kulturnoj i sportskoj saradnji između Vlade Republike Srbije i Vlade Sjedinjenih Meksičkih Država,** koji je podnela Vlada (broj 011- 148/21 od 29. januara 2021. godine),

**5. Predlog zakona o potvrđivanju Sporazuma o statusu između Republike Srbije i Evropske unije o akcijama koje sprovodi Evropska agencija za graničnu i obalsku stražu u Republici Srbiji,** koji je podnela Vlada (broj 011- 149/21 od 29. januara 2021. godine),

**6. Predlog zakona o potvrđivanju Sporazuma između Vlade Republike Srbije i Vlade Republike Severne Makedonije o saradnji u oblasti borbe protiv trgovine ljudima,** koji je podnela Vlada (broj 011-146/21 od 29. januara 2021. godine) i

**7. Izveštaj o radu Komisije za zaštitu konkurencije za 2019. godinu** (broj 02-361/20 od 28. februara 2020. godine), **sa Predlogom zaključka Odbora za privredu, regionalni razvoj, trgovinu, turizam i energetiku od 3. februara 2021. godine.**

Narodna skupština je, većinom glasova (od 186 prisutnih narodnih poslanika, 160 je glasalo za, jedan je bio uzdržan, a 25 nije glasalo), prihvatila predlog narodnog poslanika dr Aleksandra Martinovića da se obavi:

**1. zajednički načelni i jedinstveni pretres o:**

**-** **Predlogu zakona o izmenama i dopunama Zakona o utvrđivanju porekla imovine i posebnom porezu,** koji je podnela Vlada (broj 011-186/21 od 5. februara 2021. godine),

**- Predlogu zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva „Elektromreža Srbije“, Beograd (Regionalni program za energetsku efikasnost u prenosnom sistemu II),** koji je podnela Vlada (broj 011-147/21 od 29. januara 2021. godine)i

**- Predlogu zakona o potvrđivanju Sporazuma o zajmu između KfW, Frankfurt na Majni („KfW“) i Republike Srbije („Zajmoprimac“) koju predstavlja ministar finansija za projekat „Energetska efikasnost u zgradama javne namene i obnovljivi izvori energije u sektoru daljinskog grejanja - Ozelenjavanje javnog sektora“,** koji je podnela Vlada (broj 011-187/21 od 5. februara 2021. godine);

**2. zajednički jedinstveni pretres o:**

**- Predlogu zakona o potvrđivanju Sporazuma o prosvetnoj, kulturnoj i sportskoj saradnji između Vlade Republike Srbije i Vlade Sjedinjenih Meksičkih Država,** koji je podnela Vlada (broj 011- 148/21 od 29. januara 2021. godine),

**- Predlogu zakona o potvrđivanju Sporazuma o statusu između Republike Srbije i Evropske unije o akcijama koje sprovodi Evropska agencija za graničnu i obalsku stražu u Republici Srbiji,** koji je podnela Vlada (broj 011- 149/21 od 29. januara 2021. godine) i

**- Predlogu zakona o potvrđivanju Sporazuma između Vlade Republike Srbije i Vlade Republike Severne Makedonije o saradnji u oblasti borbe protiv trgovine ljudima, koji je podnela Vlada** (broj 011-146/21 od 29. januara 2021. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Maja Popović, ministar pravde, Siniša Mali, ministar finansija, Saša Stevanović, državni sekretar u Ministarstvu finansija, Zoran Lakićević, državni sekretar u Ministarstvu rudarstva i energetike, Jovan Ćosić, pomoćnik ministra pravde, Ana Tripović, direktor Uprave za javni dug u Ministarstvu finansija i Vladimir Vinš, viši savetnik u Ministarstvu pravde.

Zatim je Narodna skupština prešla na rad po dnevnom redu.

Predsednik je, saglasno čl. 157. stav 1. i 170. stav 1, a shodno članu 157. stav 2. Poslovnika, otvorio **zajednički načelni i jedinstveni pretres o:**

**- Predlogu zakona o izmenama i dopunama Zakona o utvrđivanju porekla imovine i posebnom porezu,**

**- Predlogu zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva „Elektromreža Srbije“, Beograd (Regionalni program za energetsku efikasnost u prenosnom sistemu II)** i

**- Predlogu zakona o potvrđivanju Sporazuma o zajmu između KfW, Frankfurt na Majni („KfW“) i Republike Srbije („Zajmoprimac“) koju predstavlja ministar finansija za projekat „Energetska efikasnost u zgradama javne namene i obnovljivi izvori energije u sektoru daljinskog grejanja - Ozelenjavanje javnog sektora“** (nakon čega je odredio pauzu do 12,00 časova).

Nakon pauze, sednica je nastavljena u 12 časova i 5 minuta.

Predsednik je, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova.

Uvodno izlaganje o predlozima zakona podneo je predstavnik predlagača Siniša Mali, ministar finansija.

U zajedničkom načelnom i jedinstvenom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, Jelena Žarić Kovačević, izvestilac Odbora za ustavna pitanja i zakonodavstvo, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, dr Muamer Bačevac, predstavnik Poslaničke grupe Socijaldemokratska partija Srbije, Dragan D. Marković, predsednik Poslaničke grupe JEDINSTVENA SRBIJA (JS) (potom su se, u više navrata, za reč i repliku javili ministar Siniša Mali i narodni poslanik Dragan D. Marković, a zatim su se za reč, po Poslovniku, javili narodni poslanici Miloš Banđur - ukazao na povrede čl. 103, 106. i 107. Poslovnika, a predsednik je dao objašnjenje i Dragan D. Marković - ukazao na povrede čl. 107. i 108. Poslovnika, a predsednik je dao objašnjenje), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja se za reč javio ministar Siniša Mali), Miloš Terzić, predstavnik Poslaničke grupe „Aleksandar Vučić - za našu decu“, Misala Pramenković, Vladan Glišić (povodom čijeg izlaganja su se za reč javili predstavnik predlagača Maja Popović, ministar pravde i Siniša Mali, ministar finansija, zatim su se za repliku i reč javili narodni poslanik Vladan Glišić i ministar Siniša Mali, nakon čega su uzajamno replicirali narodni poslanici dr Aleksandar Martinović i Vladan Glišić), Đorđe Komlenski, Danijela Veljović, Života Starčević, Dubravka Kralj, Samir Tandir, Nikola Jolović, Branimir Jovanović, Nenad Filipović, Snežana Paunović, Olivera Pešić, Sanja Jefić Branković, Olja Petrović, doc. dr Mihailo Jokić, Tihomir Petković, Vesna Nedović, Ljiljana Malušić, Milan Jugović, Nevena Đurić, prof. dr Vladimir Marinković, Dušan Radojević, Snežana Petrović, Janko Langura, Gojko Palalić, Ilija Matejić, Nebojša Bakarec, Veroljub Arsić, Marijan Rističević, Aleksandar Mirković, Dejan Kesar, Uglješa Mrdić, Ivan Ribać i Milimir Vujadinović (nakon čega se za reč javila ministar Maja Popović), posle čega je predsednik, saglasno članu 98. stav 4. Poslovnika, zaključio zajednički načelni i jedinstveni pretres o predlozima zakona iz tačaka 1, 2. i 3. dnevnog reda.

Prvog dana rada, sednica je završena u 19 časova i 10 minuta.

**Drugi dan rada – 24. februar 2021. godine**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 93 narodna poslanika, a primenom elektronskog sistema za glasanje utvrđeno je da je u sali prisutno 127 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Arđend Bajrami, dr Muamer Bačevac, Nadije Bećiri, Zoran Bojanić, Bratimir Vasiljević, Nikola Vojinović, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Vladan Zagrađanin, Marko Zeljug, Enis Imamović, Krsto Janjušević, mr Jadranka Jovanović, doc. dr Mihailo Jokić, Aleksandar Jugović, Šaip Kamberi, Ana Karadžić, Dragomir Karić, Jovan Kolundžija, Selma Kučević, Nikola Lazić, Sanja Lakić, Sofija Maksimović, Dragan D. Marković, prof. dr Predrag Marković, Uglješa Marković, Rajka Matović, Milija Miletić, Nenad Mitrović, Žarko Mićin, Marko Mladenović, Olivera Nedeljković, Slađana Nikolić, prof. dr Aleksandra Pavlović Marković, Lav-Grigorije Pajkić, dr Balint Pastor, Goran Pekarski, Đuro Perić, Ljubo Petrović, Mira Petrović, Ivana Popović, Milena Popović, Misala Pramenković, Justina Pupin Košćal, Katarina Rakić, dr Ljubinko Rakonjac, Jelica Sretenović, prof. dr Goran Tasić, Ivan Tasovac, Smilja Tišma, Marija Todorović, dr Emeše Uri, prof. dr Jahja Fehratović, Srbislav Filipović, Mirsad Hodžić, Aleksandar Čotrić, Adam Šukalo, Aco Petrović, Ljiljana Kuzmanović-Vujaković, Marina Mirković i Nikola Kožović.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Nikola Selaković, ministar spoljnih poslova, Aleksandar Vulin, ministar unutrašnjih poslova, Zoran Lazić, vršilac dužnosti sekretara Ministarstva unutrašnjih poslova, Zoran Lazarov, pomoćnik ministra unutrašnjih poslova i Bojan Cvetković, načelnik odeljenja u Ministarstvu spoljnih poslova.

Zatim je predsednik, saglasno članu 170. stav 1, a shodno članu 157. stav 2. Poslovnika Narodne skupštine, otvorio **zajednički jedinstveni pretres o**:

**- Predlogu zakona o potvrđivanju Sporazuma o prosvetnoj, kulturnoj i sportskoj saradnji između Vlade Republike Srbije i Vlade Sjedinjenih Meksičkih Država,**

**- Predlogu zakona o potvrđivanju Sporazuma o statusu između Republike Srbije i Evropske unije o akcijama koje sprovodi Evropska agencija za graničnu i obalsku stražu u Republici Srbiji i**

**- Predlogu zakona o potvrđivanju Sporazuma između Vlade Republike Srbije i Vlade Republike Severne Makedonije o saradnji u oblasti borbe protiv trgovine ljudima.**

Uvodno izlaganje o predlozima zakona podneo je predstavnik predlagača Aleksandar Vulin, ministar unutrašnjih poslova (potom je predsednik, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova).

U zajedničkom jedinstvenom pretresu učestvovali su narodni poslanici: Jelena Žarić Kovačević, izvestilac Odbora za ustavna pitanja i zakonodavstvo, Aleksandar Marković, izvestilac Odbora za odbranu i unutrašnje poslove, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Jasmina Karanac, predstavnik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Arpad Fremond, predstavnik Poslaničke grupe SAVEZ VOJVOĐANSKIH MAĐARA (potom su se za reč i repliku javili ministar Aleksandar Vulin i narodni poslanik Arpad Fremond), Zoran Tomić, predstavnik Poslaničke grupe „Aleksandar Vučić - za našu decu“ (povodom čijeg izlaganja za reč se javio ministar Aleksandar Vulin), Samir Tandir, Vladan Glišić (potom su se za reč i repliku javili ministar Aleksandar Vulin i narodni poslanik Vladan Glišić), Marijan Rističević (povodom čijeg izlaganja za reč se javio ministar Aleksandar Vulin), Samira Ćosović, Zagorka Aleksić, Toma Fila (nakon čijeg izlaganja za reč se javio ministar Aleksandar Vulin), Nemanja Joksimović, Jelena Mihailović, Vesna Marković, Dijana Radović, Dušica Stojković, mr Slavenko Unković i Vuk Mirčetić, a zatim je predsednik odredio pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku zajedničkog jedinstvenog pretresa učestvovali su narodni poslanici: Milanka Jevtović Vukojičić (povodom čijeg izlaganja za reč se javio ministar Aleksandar Vulin), Nenad Krstić, Nevenka Kostadinova, prof. dr Marko Atlagić, Svetlana Milijić, Boris Bursać, Vesna Nedović, Veroljub Arsić, Ljiljana Malušić, Aleksandar Mirković (povodom čijeg izlaganja za reč se javio ministar Aleksandar Vulin), Sandra Božić, Ivan Ribać, Uglješa Mrdić, prof. dr Vladimir Marinković, Olja Petrović i Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja za reč se javio ministar Aleksandar Vulin), posle čega je predsednik zaključio zajednički jedinstveni pretres o predlozima zakona iz tačaka 4, 5. i 6. dnevnog reda.

Drugog dana rada, sednica je završena u 18 časova i 5 minuta.

**Treći dan rada – 25. februar 2021. godine**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 95 narodnih poslanika, a primenom elektronskog sistema za glasanje utvrđeno je da su u sali prisutna 134 narodna poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva za rad, zapošljavanje, boračka i socijalna pitanja, Komisije za nestala lica Vlade Republike Srbije i Tužilaštva za ratne zločine, Enis Imamović, zamenik predsednika Poslaničke grupe UJEDINjENA DOLINA - SDA SANDžAKA - od republičkog javnog tužioca, Ustavnog suda i Republičke radiodifuzne agencije, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Narodne skupštine i dr Aleksandar Martinović, predsednik Poslaničke grupe „Aleksandar Vučić - za našu decu“- od nadležnih organa u Republici Srbiji.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, dr Muamer Bačevac, Zoran Bojanić, Mladen Grujić, Vladimir Đukanović, Milan Đurica, Ilija Životić, Marko Zeljug, Krsto Janjušević, mr Jadranka Jovanović, Nikola Jolović, Ana Karadžić, Dragomir Karić, Đorđe Komlenski, Nikola Lazić, Sofija Maksimović, Ljubomir Marić, Dragan D. Marković, prof. dr Predrag Marković, Žarko Mićin, Marko Mladenović, Olivera Nedeljković, Milica Nikolić, Biljana Pantić Pilja, dr Balint Pastor, Đuro Perić, Ljubo Petrović, Mira Petrović, Milena Popović, Misala Pramenković, prof. dr Ljubiša Stojmirović, Ivan Tasovac, Smilja Tišma, Marija Todorović, Samira Ćosović, Srbislav Filipović, Adam Šukalo, Aco Petrović, Ljiljana Kuzmanović-Vujaković i Marina Mirković.

Predsednik je, saglasno čl. 90. stav 1. i 239. stav 2. Poslovnika Narodne skupštine, obavestio da su pozvani da sednici prisustvuju: Nebojša Perić, predsednik Komisije za zaštitu konkurencije, Čedomir Radojčić, Danijela Bokan, Miroslava Đošić i Siniša Milošević, članovi Saveta Komisije.

Zatim je Narodna skupština prešla na **jedinstveni pretres o 7. tački dnevnog reda - IZVEŠTAJ O RADU KOMISIJE ZA ZAŠTITU KONKURENCIJE ZA 2019. GODINU (BROJ 02-361/20 OD 28. FEBRUARA 2020. GODINE), SA PREDLOGOM ZAKLjUČKA ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU OD 3. FEBRUARA 2021. GODINE**.

Predsednik je, saglasno čl. 192. i 238. st. 3. i 4. Poslovnika, otvorio jedinstveni pretres o Izveštaju sa Predlogom zaključka.

Uvodno izlaganje podneli su predstavnici predlagača Nebojša Perić, predsednik Komisije za zaštitu konkurencije i Veroljub Arsić, predsednik Odbora za privredu, regionalni razvoj, trgovinu, turizam i energetiku (nakon čijeg izlaganja je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova).

U jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Branimir Jovanović, predsednik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Rozalija Ekres, predstavnik Poslaničke grupe SAVEZ VOJVOĐANSKIH MAĐARA, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Đorđe Dabić, predstavnik Poslaničke grupe „Aleksandar Vučić - za našu decu“, Milija Miletić (nakon čijeg izlaganja su uzajamno replicirali narodni poslanici Marijan Rističević i Milija Miletić), Sanja Jefić Branković, Marija Jevđić i Uglješa Mrdić, posle čega je predsedavajuća Elvira Kovač, potpredsednik Narodne skupštine, zaključila jedinstveni pretres.

Potom je Narodna skupština nastavila rad i prešla na pretres u pojedinostima o **1. tački dnevnog reda – PREDLOGU ZAKONA O IZMENAMA I DOPUNAMA ZAKONA O UTVRĐIVANjU POREKLA IMOVINE I POSEBNOM POREZU.**

Predsedavajuća Elvira Kovač, potpredsednik Narodne skupštine je, saglasno članu 90. stav 1. Poslovnika Narodne skupštine, obavestila da su pozvani da sednici prisustvuju Maja Popović, ministar pravde, Siniša Mali, ministar finansija, Jovan Ćosić, pomoćnik ministra pravde i Vladimir Vinš, viši savetnik u Ministarstvu pravde.

Predsedavajuća je, saglasno članu 157. stav 3. Poslovnika, otvorila pretres Predloga zakona u pojedinostima.

Sastavni deo Predloga zakona postao je Amandman narodnog poslanika Vladimira Đukanovića na član 11.

U pretresu o Amandmanu na član 11. koji je podneo narodni poslanik Vladimir Đukanović, učestvovali su narodni poslanici: Marijan Rističević, Aleksandar Mirković (povodom čijeg izlaganja se za reč javila predstavnik predlagača Maja Popović, ministar pravde), Sandra Božić, Milan Radin, Jelena Žarić Kovačević, Zoran Tomić, dr Boban Birmančević, Milan Savić, Bratislav Jugović, doc. dr Mihailo Jokić, Snežana Paunović (povodom čijeg izlaganja se za reč javila ministar Maja Popović) i Mladen Bošković.

Zatim je predsedavajući dr Vladimir Orlić, potpredsednik Narodne skupštine, zaključio pretres Predloga zakona u pojedinostima i obavestio da će Narodna skupština u Danu za glasanje odlučivati o Predlogu zakona, nakon čega je, u skladu sa čl. 27. i 205. Poslovnika, odredio pauzu do 16,00 časova.

Posle pauze, sednica je nastavljena u 16 časova i 15 minuta.

U skladu sa članom 205. Poslovnika Narodne skupštine, pristupljeno je postavljanju poslaničkih pitanja, u vremenu od 16,00 do 19,00 časova.

Pre prelaska na postavljanje poslaničkih pitanja, predsednik Narodne skupštine je podsetio na odredbe Poslovnika koje se odnose na način postavljanja poslaničkih pitanja.

Poslanička pitanja postavili su narodni poslanici: Vladan Glišić – Ani Brnabić, predsedniku Vlade, koja je dala odgovor, nakon čega je narodni poslanik Vladan Glišić komentarisao odgovor i postavio dopunsko pitanje predsedniku Vlade, koja je odgovorila, prof. dr Jahja Fehratović - predsedniku Vlade i Tomislavu Momiroviću, ministru građevinarstva, saobraćaja i infrastrukture, koji su odgovorili na pitanja, nakon čega je narodni poslanik prof. dr Jahja Fehratović komentarisao odgovore i postavio dopunsko pitanje predsedniku Vlade, koja je odgovorila, posle čega je narodni poslanik prof. dr Jahja Fehratović komentarisao i ovaj odgovor, Nataša Mihailović-Vacić - Mariji Obradović, ministru državne uprave i lokalne samouprave, koja je dala odgovor, nakon čega je narodni poslanik Nataša Mihailović-Vacić komentarisala odgovor i postavila dopunsko pitanje predsedniku Vlade, koja je odgovorila, posle čega je narodni poslanik Nataša Mihailović-Vacić komentarisala i ovaj odgovor, Života Starčević – predsedniku Vlade i dr Zlatiboru Lončaru, ministru zdravlja, koji su odgovorili na pitanja, a odgovor je dala i Jadranka Joksimović, ministar za evropske integracije, nakon čega je narodni poslanik Života Starčević komentarisao odgovore i postavio dopunsko pitanje Branku Ružiću, prvom potpredsedniku Vlade i ministru prosvete, nauke i tehnološkog razvoja i Anđelki Atanasković, ministru privrede, a odgovor je dao ministar Branko Ružić, posle čega je narodni poslanik Života Starčević komentarisao i ovaj odgovor, Daniel Đivanović – predsedniku Vlade i ministru Tomislavu Momiroviću, a odgovor je dao ministar Tomislav Momirović, nakon čega je narodni poslanik Daniel Đivanović komentarisao odgovor i postavio dopunsko pitanje ministru Tomislavu Momiroviću, koji je odgovorio, posle čega je narodni poslanik Daniel Đivanović komentarisao i ovaj odgovor, Hadži Milorad Stošić - Milanu Krkobabiću, ministru za brigu o selu, koji je dao odgovor, nakon čega je narodni poslanik Hadži Milorad Stošić komentarisao odgovor i postavio dopunsko pitanje ministru Milanu Krkobabiću, koji je odgovorio, posle čega je narodni poslanik Hadži Milorad Stošić komentarisao i ovaj odgovor, Đorđe Milićević - ministru Tomislavu Momiroviću, ministru Branku Ružiću i Novici Tončevu, ministru bez portfelja, koji su odgovorili na pitanja i Nevena Đurić - Maji Gojković, potpredsednici Vlade i ministru kulture i informisanja, koja je dala odgovor, posle čega se predsednik zahvalio predsedniku i članovima Vlade na učešću u radu.

Zatim je predsednik, saglasno članu 87. stav 5. Poslovnika Narodne skupštine, odredio četvrtak, 25. februar 2021. godine, sa početkom u 19 časova i 13 minuta kao Dan za glasanje o tačkama dnevnog reda sednice Trećeg vanrednog zasedanja Narodne skupštine u Dvanaestom sazivu.

Primenom elektronskog sistema za glasanje, utvrđeno je da su u sali prisutna 184 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O IZMENAMA I DOPUNAMA ZAKONA O UTVRĐIVANjU POREKLA IMOVINE I POSEBNOM POREZU**

Narodna skupština je, većinom glasova (od 187 prisutnih narodnih poslanika, 186 je glasalo za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 187 prisutnih narodnih poslanika, 186 je glasalo za, a jedan nije glasao).

Narodna skupština je, većinom glasova (od 187 prisutnih narodnih poslanika, 185 je glasalo za, a dva nisu glasala), usvojila Predlog zakona o izmenama i dopunama Zakona o utvrđivanju porekla imovine i posebnom porezu, u celini.

**2. tačka dnevnog reda – PREDLOG ZAKONA O DAVANjU GARANCIJE REPUBLIKE SRBIJE U KORIST NEMAČKE RAZVOJNE BANKE KfW, FRANKFURT NA MAJNI, PO ZADUŽENjU AKCIONARSKOG DRUŠTVA „ELEKTROMREŽA SRBIJE“, BEOGRAD (REGIONALNI PROGRAM ZA ENERGETSKU EFIKASNOST U PRENOSNOM SISTEMU II)**

Narodna skupština je, većinom glasova svih narodnih poslanika (od 187 prisutnih narodnih poslanika, 186 je glasalo za, a jedan nije glasao), usvojila Predlog zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva „Elektromreža Srbije“, Beograd (Regionalni program za energetsku efikasnost u prenosnom sistemu II), u celini.

**3. tačka dnevnog reda – PREDLOG ZAKONA O POTVRĐIVANjU SPORAZUMA O ZAJMU IZMEĐU KfW, FRANKFURT NA MAJNI („KfW“) I REPUBLIKE SRBIJE („ZAJMOPRIMAC“) KOJU PREDSTAVLjA MINISTAR FINANSIJA ZA PROJEKAT „ENERGETSKA EFIKASNOST U ZGRADAMA JAVNE NAMENE I OBNOVLjIVI IZVORI ENERGIJE U SEKTORU DALjINSKOG GREJANjA - OZELENjAVANjE JAVNOG SEKTORA“**

Narodna skupština je, većinom glasova svih narodnih poslanika (od 187 prisutnih narodnih poslanika, 186 je glasalo za, a jedan nije glasao), usvojila Predlog zakona o potvrđivanju Sporazuma o zajmu između KfW, Frankfurt na Majni („KfW“) i Republike Srbije („Zajmoprimac“) koju predstavlja ministar finansija za projekat „Energetska efikasnost u zgradama javne namene i obnovljivi izvori energije u sektoru daljinskog grejanja - Ozelenjavanje javnog sektora“, u celini.

**4. tačka dnevnog reda – PREDLOG ZAKONA O POTVRĐIVANjU SPORAZUMA O PROSVETNOJ, KULTURNOJ I SPORTSKOJ SARADNjI IZMEĐU VLADE REPUBLIKE SRBIJE I VLADE SJEDINjENIH MEKSIČKIH DRŽAVA**

Narodna skupština je, većinom glasova svih narodnih poslanika (od 187 prisutnih narodnih poslanika, 186 je glasalo za, a jedan nije glasao), usvojila Predlog zakona o potvrđivanju Sporazuma o prosvetnoj, kulturnoj i sportskoj saradnji između Vlade Republike Srbije i Vlade Sjedinjenih Meksičkih Država, u celini.

**5. tačka dnevnog reda – PREDLOG ZAKONA O POTVRĐIVANjU SPORAZUMA O STATUSU IZMEĐU REPUBLIKE SRBIJE I EVROPSKE UNIJE O AKCIJAMA KOJE SPROVODI EVROPSKA AGENCIJA ZA GRANIČNU I OBALSKU STRAŽU U REPUBLICI SRBIJI**

Narodna skupština je, većinom glasova svih narodnih poslanika (od 186 prisutnih narodnih poslanika, 186 je glasalo za), usvojila Predlog zakona o potvrđivanju Sporazuma o statusu između Republike Srbije i Evropske unije o akcijama koje sprovodi Evropska agencija za graničnu i obalsku stražu u Republici Srbiji, u celini.

**6. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE REPUBLIKE SEVERNE MAKEDONIJE O SARADNjI U OBLASTI BORBE PROTIV TRGOVINE LjUDIMA**

Narodna skupština je, većinom glasova svih narodnih poslanika (od 186 prisutnih narodnih poslanika, 186 je glasalo za), usvojila Predlog zakona o potvrđivanju Sporazuma između Vlade Republike Srbije i Vlade Republike Severne Makedonije o saradnji u oblasti borbe protiv trgovine ljudima, u celini.

**7. tačka dnevnog reda –** **IZVEŠTAJ O RADU KOMISIJE ZA ZAŠTITU KONKURENCIJE ZA 2019. GODINU (BROJ 02-361/20 OD 28. FEBRUARA 2020. GODINE), SA PREDLOGOM ZAKLjUČKA ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU OD 3. FEBRUARA 2021. GODINE**

Narodna skupština je, većinom glasova (od 186 prisutnih narodnih poslanika, 183 su glasala za, a tri nisu glasala), usvojila Predlog zaključka, povodom razmatranja Godišnjeg izveštaja o radu Komisije za zaštitu konkurencije za 2019. godinu, koji je podneo Odbor za privredu, regionalni razvoj, trgovinu, turizam i energetiku od 3. februara 2021. godine.

Pošto je Narodna skupština obavila razmatranje i odlučivanje o tačkama dnevnog reda sednice, predsednik Narodne skupštine je, saglasno članu 102. Poslovnika, zaključio sednicu Trećeg vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 19 časova i 25 minuta.

GENERALNI SEKRETAR PREDSEDNIK

 Veljko Odalović Ivica Dačić